*****

ΚΑΝΟΝΙΣΜΟΣ (ΕΟΚ) αριθ. 1498/83 ΤΗΣ ΕΠΙΤΡΟΠΗΣ

της 9ης Ιουνίου 1983

που τροποποιεί τον κανονισμό (ΕΟΚ) αριθ. 3509/82 της Επιτροπής περί καθορισμού της κατ' αποκοπή αξίας των προϊόντων αλιείας που αποσύρονται από την αγορά κατά την περίοδο από 1ης Ιανουαρίου έως 31 Δεκεμβρίου 1983, η οποία παρεμβαίνει στον υπολογισμό της χρηματικής αντισταθμίσεως και της σχετικής προκαταβολής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), και ιδίως το άρθρο 13 παράγραφος 7,

Εκτιμώντας:

ότι τα άρθρο 13 του κανονισμού (ΕΟΚ) αριθ. 3796/81 προβλέπει τη χορήγηση χρηματικής αντιστάθμισης στις οργανώσεις παραγωγών που πραγματοποιούν, υπό ορισμένους όρους, παρεμβάσεις για τα προϊόντα που αναφέρονται στο παράρτημα Ι στοιχεία Α και Δ του εν λόγω κανονισμού· ότι η αξία αυτής της χρηματικής αντιστάθμισης πρέπει να μειωθεί από την καθορισμένη κατ' αποκοπή αξία των προϊόντων που προορίζονται για σκοπούς άλλους από την ανθρώπινη κατανάλωση·

ότι ο κανονισμός (ΕΟΚ) αριθ. 3509/82 της Επιτροπής (2) καθόρισε με επιλογή, όσον αφορά τη διάθεση των προϊόντων, την εν λόγω κατ' αποκοπή αξία για την περίοδο από την 1η Ιανουαρίου έως τις 31 Δεκεμβρίου 1983·

ότι ύστερα από λανθασμένη ανακοίνωση στην Επιτροπή, σχετικά με τα στοιχεία που χρησιμεύουν για τον καθορισμό των κατ' αποκοπή αξιών των προϊόντων που αποσύρονται από τη γαλλική αγορά, τα στοιχεία αυτά δεν αντιστοιχούν στις αξίες που εφαρμόζονται πραγματικά στην αγορά αυτή· ότι πρέπει, ως εκ τούτου, να διορθωθεί αυτό το λάθος·

ότι ορισμένες οργανώσεις παραγωγών μπόρεσαν, με καλή πίστη, να αφαιρέσουν από την αίτηση για προκαταβολή από χρηματική αντιστάθμιση κατ' αποκοπή, αξία ποσού κατώτερου από το ποσό που θα έπρεπε να εφαρμοστεί·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 3509/82 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1983, ύστερα από αίτηση των οργανώσεων παραγωγών.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 9 Ιουνίου 1983.

Για την Επιτροπή

Γεώργιος ΚΟΝΤΟΓΕΩΡΓΗΣ

Μέλος της Επιτροπής

(1) ΕΕ αριθ. L 379 της 31. 12. 1981, σ. 1.

(2) ΕΕ αριθ. L 368 της 28. 12. 1982, σ. 25.

ΠΑΡΑΡΤΗΜΑ

1.2 // // // Προορισμός αποσυρθέντων προϊόντων

// σε ECU/τόνο // // // 1. Χρήση ύστερα από ξήρανση και τεμαχισμό, ή μεταποίηση σε άλευρο, για τη διατροφή των ζώων: // // α) Δανία τις ρέγγες και τα σκουμπριά: // // - Δανία, // 65 // - Ηνωμένο Βασίλειο // 45 // - αλλα Κράτη μέλη // 20 // β) για τις γαρίδες του γένους Crangon crangon: // // - Δανία // 60 // - αλλα Κράτη μέλη // 10 // γ) για τα λοιπά προϊόντα: // // - Δανία // 60 // - Ιταλία, Βέλγιο, Γαλλία // 35 // - αλλα Κράτη μέλη // 15 // 2. Άλλες χρήσεις, εκτός από αυτές που αναφέρονται στο σημείο 1 για τη διατροφή ζώων (συμπεριλαμβανομένων και των δολωμάτων) // // α) για τις σαρδέλες και τις αντσούγιες: // // - Ιταλία, Γαλλία // 50 // - αλλα Κράτη μέλη // 40 // β) για άλλα προϊόντα: // // - Ηνωμένο Βασίλειο // 20 // - Ιρλανδία // 30 // - αλλα Κράτη μέλη // 55 // 3. Χρήση για μη επισιτιστικούς σκοπούς // 0 // //